CELEX: 31983R1999
Language: el
Date: 1983-07-19 00:00:00
Title: Κανονισμός (ΕΟΚ) αριθ. 1999/83 της Επιτροπής της 19ης Ιουλίου 1983 περί καθορισμού, για την περίοδο εμπορίας 1983/84, των τιμών κατωφλίου στον τομέα της όρυζας

Avis juridique important

|

31983R1999

Κανονισμός (ΕΟΚ) αριθ. 1999/83 της Επιτροπής της 19ης Ιουλίου 1983 περί καθορισμού, για την περίοδο εμπορίας 1983/84, των τιμών κατωφλίου στον τομέα της όρυζας  

Επίσημη Εφημερίδα αριθ. L 196 της 20/07/1983 σ. 0017 - 0018

***** ΚΑΝΟΝΙΣΜΟΣ (ΕΟΚ) αριθ. 1999/83 ΤΗΣ ΕΠΙΤΡΟΠΗΣ  της 19ης Ιουλίου 1983  περί καθορισμού, για την περίοδο εμπορίας 1983/84, των τιμών κατωφλίου στον τομέα της όρυζας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονσιμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς της όρυζας (1), όπως τροποποιήθηκε τελευταία από τον κανονισμό (ΕΟΚ) αριθ. 1566/83 (2) και ιδίως το άρθρο 14 παράγραφος 5 και το άρθρο 15 παράγραφος 4,  Εκτιμώντας:  ότι, σύμφωνα με το άρθρο 14 παράγραφος 2 του κανονισμού (ΕΟΚ) αριθ. 1418/76, η τιμή κατωφλίου της αποφλοιωμένης όρυζας, υπολογιζόμενη για το Ρόττερνταμ, πρέπει να καθορισθεί κατά τρόπον ώστε, στην αγορά του Ντούισμπουργκ, η τιμή πωλήσεως της εισαγομένης αποφλοιωμένης όρυζας να ευρίσκεται στο επίπεδο της ενδεικτικής τιμής· ότι ο σκοπός αυτός επιτυγχάνεται αν αφαιρεθούν από την ενδεικτική τιμή τα στοιχεία που αναφέρονται στην παράγραφο 2 δεύτερη υποπαράγραφος του εν λόγω άρθρου·  ότι, κατ' εφαρμογή του άρθρου 14 παράγραφος 3 του κανονισμού (ΕΟΚ) αριθ. 1418/76, οι τιμές κατωφλίου της λευκασμένης όρυζας υπολογίζονται με προσαρμογή της τιμής κατωφλίου της αποφλοιωμένης όρυζας, λαμβανομένων υπόψη των μηνιαίων προσαυξήσεων τις οποίες υφίσταται, σε συνάρτηση με τους συντελεστές μετατροπής, με τα έξοδα βιομηχανικής επεξεργασίας και με την αξία των υποπροϊόντων και με προσαύξηση των ποσών που λαμβάνονται κατ' αυτό τον τρόπο κατά ένα ποσό προστασίας της βιομηχανίας·  ότι το ποσό προστασίας της βιομηχανίας καθορίζεται με τον κανονισμό (ΕΟΚ) αριθ. 1263/78 του Συμβουλίου (3)· ότι τα στοιχεία που χρησιμοποιούνται για την προσαρμογή της τιμής κατωφλίου της λευκασμένης όρυζας καθορίζονται στον κανονισμό αριθ. 467/67/ΕΟΚ της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1998/83 (5)·  ότι σύμφωνα με το άρθρο 15 παράγραφος 1 του κανονισμού (ΕΟΚ) αριθ. 1418/76, η τιμή κατωφλίου των θραυσμάτων όρυζας πρέπει να καθορισθεί μεταξύ ενός κατωτάτου ορίου (130 %) και ενός ανωτάτου ορίου (140 %) υπολογιζομένων σε σχέση με την τιμή του κατωφλίου του αραβοσίτου· ότι για να μην αποτελέσουν οι εισαγωγές θραυσμάτων όρυζας εμπόδιο στην κανονική διάθεση της κοινοτικής παραγωγής σε όλες τις αγορές της Κοινότητας, πρέπει να καθορισθεί η τιμή κατωφλίου των θραυσμάτων όρυζας στο 135 % της τιμής κατωφλίου του αραβοσίτου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι τιμές κατωφλίου της αποφλοιωμένης όρυζας, της λευκασμένης όρυζας με στρογγυλούς κόκκους και της λευκασμένης όρυζας με μακρούς κόκκους, καθορίζονται σε ECU ανά τόνο, σε:  1.2,4 //   //   // Μήνας   // Τιμή κατωφλίου   //   //  1.2.3.4 //   // Αποφλοιωμένη  όρυζα  // Λευκασμένη όρυζα με  στρογγυλούς κόκκους  // Λευκασμένη όρυζα με  μακρούς κόκκους  //   //   //   //   // Σεπτέμβριος 1983  // 516,64  // 684,05  // 750,67  // Οκτώβριος 1983  // 520,62  // 689,19  // 756,44  // Νοέμβριος 1983  // 524,60  // 694,33  // 762,21  // Δεκέμβριος 1983  // 528,58  // 699,47  // 767,98  // Ιανουάριος 1984  // 532,56  // 704,61  // 773,75  // Φεβρουάριος 1984  // 536,54  // 709,75  // 779,52  // Μάρτιος 1984  // 540,52  // 714,89  // 785,29  // Απρίλιος 1984  // 544,50  // 720,03  // 791,06  // Μάιος 1984  // 548,48  // 725,17  // 796,83  // Ιούνιος 1984  // 552,46  // 730,31  // 802,60  // Ιούλιος 1984  // 556,44  // 735,45  // 808,37  // Αύγουστος 1984  // 556,44  // 735,45  // 808,37  //   //  //   //  Άρθρο 2  Η τιμή κατωφλίου των θραυσμάτων όρυζας καθορίζεται σε 314,78 ECU ανά τόνο.  Άρθρο 3  Ο παρών κανονισμός αρχίζει να ισχύει την 1η Σεπτεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 166 της 25. 6. 1976, σ. 1.  (2) ΕΕ αριθ. L 163 της 22. 6. 1983, σ. 5.  (3) ΕΕ αριθ. L 156 της 14. 6. 1978, σ. 14.  (4) ΕΕ αριθ. 204 της 24. 8. 1967, σ. 1.  (5) Βλέπε σελίδα 16 της παρούσας Επίσημης Εφημερίδας.